ไฟแนนซ์ทูเดย์
ดูท่าการสรรหาตัวกรรมการผู้จัดการ ธนารักษ์พัฒนาสินทรัพย์ (ธพส.) คนใหม่น่าจะไปไม่ถึงฝั่ง
23 ธ.ค. 2554

ดูท่าการสรรหาตัวกรรมการผู้จัดการ ธนารักษ์พัฒนาสินทรัพย์ (ธพส.) คนใหม่น่าจะไปไม่ถึงฝั่ง 
ล่าสุดมีการตั้ง อดุลย์ ตั้งศัตยาภิรมย์ ในฐานะกรรมการ เป็นประธานกรรมการบริหาร และยังให้รักษาการตำแหน่งกรรมการผู้จัดการ ธพส.อีก ตั้งแต่วันที่ 1 ม.ค. 2555 เป็นต้นไป จนกว่าจะพิจารณาสรรหากรรมการผู้จัดการคนใหม่ได้ 
...มีลูกค้าฝากโวยการทำงานของพนักงาน ซิตี้แบงก์ ที่ใช้คำพูดไม่รื่นหูกับลูกหนี้ที่ต้องการเข้าโครงการพักหนี้น้ำท่วม แถมยังแจ้งไม่ชัดว่ามาตรการที่ออกมาบอกว่าพักหนี้ให้ 2 เดือน โดยที่ดอกเบี้ยยังเดินอยู่นั่น แท้จริงแล้วให้พักเพียงเดือนเดียว 
...พฤติกรรมต่อมาคือ มีการตั้งโทรศัพท์อัตโนมัติโทร.ทวงหนี้แบบรันนัมเบอร์ลูกหนี้ไปเรื่อยๆ แบบ “โทร. 1 กริ๊ง แล้ววาง” วันละ 3-4 ครั้ง จนผู้รับสายปลายทางไม่เป็นอันทำงาน ที่สำคัญเมื่อลูกค้าพยายามโทร.หาผู้จัดการฝ่ายติดตามทวงหนี้ตลอด 2 เดือน ปรากฏว่าไม่คนรับสาย...สรุปว่าแบงก์นี้จะเอาอย่างไรกับลูกค้ากันแน่
...ยังมีอีกหลายธนาคารที่ออกข่าวโปรโมตว่าจะช่วยลูกหนี้น้ำท่วมให้เข้าโครงการพักหนี้และพักดอกเบี้ย แต่เอาเข้าจริงไม่ใช่อย่างนั้น ถ้าไม่ให้ก็อย่ากระพือข่าวให้ลูกค้าเข้าใจผิด เชื่อไหมว่าแต่ละวันลูกค้าแบงก์โทร.มาร้องเรียนที่โพสต์ทูเดย์ไม่ขาดสาย